Eiropas Sociālā fonda projektu

“Bijušo ieslodzīto integrācija sabiedrībā un darba tirgū” (ID Nr.:9.1.2.0/16/I/001)

un

“Resocializācijas sistēmas efektivitātes paaugstināšana” (ID Nr.:9.1.3.0/16/I/001)

ietvaros

Ieslodzījuma vietu pārvaldes

atklātā konkursa

“Poligrāfijas un reprezentācijas materiālu iegāde, izgatavošana ar piegādi” (iepirkuma identifikācijas numurs IeVP 2017/45/ESF)

Iepirkuma procedūras ziņojums

Rīgā 2017. gada 15.decembrī

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2017/45/ESF

**Iepirkuma procedūras veids**: atklātais konkurss Publisko iepirkumu likuma (turpmāk – Likums) noteiktajā kārtībā

**Iepirkuma priekšmets un īss tā apraksts:** Poligrāfijas un reprezentācijas materiālu iegāde, izgatavošana ar piegādi

**2. Datums, kad informatīvais paziņojums publicēts Iepirkumu uzraudzības biroja tīmekļa vietnē:** 2017. gada 21. jūnijs

**3. Iepirkumu komisija:**

**Iepirkumu komisijas priekšsēdētājs:** Pārvaldes priekšnieka palīgs Sergejs Čepjolkins

**Iepirkumu komisijas priekšsēdētāja vietniece:** Pārvaldes centrālā aparāta Finanšu vadības un kontroles daļas vadītāja kapteine Inesa Mališeva

**Iepirkumu komisijas locekļi:**

Pārvaldes centrālā aparāta Apsardzes daļas priekšnieks pulkvežleitnants Andris Boriss;

Pārvaldes centrālā aparāta Resocializācijas daļas galvenā inspektore majore Iveta Priedniece;

Pārvaldes centrālā aparāta Risku un vajadzību izvērtēšanas vecākā inspektore majore Diāna Šomka;

Eiropas Sociālā fonda projekta Nr.9.1.3.0/16/I/001 “Resocializācijas sistēmas efektivitātes paaugstināšana” koordinators Mundris Irbe;

Eiropas Sociālā fonda projekta Nr.9.1.2.0/16/I/001 “Bijušo ieslodzīto integrācijas sabiedrībā un darba tirgū” koordinatore Inese Ūdre

**Iepirkumu komisijas izveidošanas pamatojums**: Pārvaldes priekšnieka 2017. gada 24. maija rīkojums Nr. 116 “Par iepirkumu komisijas izveidošanu”.

**Sagatavotāja:** Eiropas Sociālā fonda projekta Nr.9.1.2.0/16/I/001 “Bijušo ieslodzīto integrācijas sabiedrībā un darba tirgū” koordinatore Inese Ūdre

**4. Pretendentiem noteiktās kvalifikācijas prasības, saskaņā ar iepirkuma IeVP 2017/45/ESF nolikumā (turpmāk – Nolikums) noteiktām prasībām:**

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | Pretendentamjāiesniedz apliecinājums, ka pretendents pēdējo 3 (trīs) gadu (2014., 2015. un 2016. gada, kā arī 2017.gadā līdz piedāvājumu iesniegšanas brīdim) laikā ir pieredze vismaz 2 (divu) Iepirkuma priekšmeta daļām, par kuru iesniegts pretendenta piedāvājums, atbilstošu pakalpojumu izpildē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros ir izpildīts tāds pakalpojuma apjoms, kas nav mazāks par Tehniskajā specifikācijā noradīto katrā daļā (apliecinājumā jānorāda līguma apjoms un pakalpojuma saņēmēja kontaktpersonas kontaktinformācija). |
| 4.1.2. | Pretendentamjāiesniedz vismaz 2 (divas) atsauksmespar katru Iepirkuma priekšmeta daļu, par kuru iesniegts pretendenta piedāvājums, no līdzvērtīgu pakalpojumu saņēmējiem, kuriem pretendents sniedzis pakalpojumus pēdējo 3 (trīs) gadu (2014., 2015. un 2016.gadā, kā arī 2017.gadā līdz piedāvājuma iesniegšanas brīdim) laikā. Pretendents var apliecināt savu atbilstību Nolikuma 4.1.2.punkta prasībām, iesniedzot atsauksmes par kvalitatīvu pakalpojumu sniegšanu, arī no viena pasūtītāja, kuram sniegti attiecīgi pakalpojumi. Atsauksmēs jābūt norādei, ka līgums tika izpildīts noteiktajā termiņā un kvalitatīvi. |

**5. Pretendentu nosaukumi, kuri iesniedza piedāvājumus, kā arī piedāvātās cenas un pārbaudes rezultāti attiecībā uz pretendentu, kuram būtu piešķiramas līguma slēgšanas tiesības:**

**Pretendentu finanšu piedāvājumi, summas EUR (bez PVN):**

|  |  |  |  |  |
| --- | --- | --- | --- | --- |
| **Pretendents** | **Daļas numurs** | | | |
| **1.** | **2.** | **3.** | **4.** |
| **SIA "ZEMGUS LB"** |  | 7625,00 |  |  |
| **SIA "Daiļrade EKSPO"** | 7775,48 |  |  |  |
| **SIA "GEKA"** | 5511,98 |  |  |  |
| **SIA "PREZENTREKLĀMAS AĢENTŪRA"** | 4915,45 | 5787,69 |  |  |
| **AS "Reklāmas un Zīmogu Fabrika"** | 5550,26 | 7486,83 |  |  |
| **SIA "PRO-BALTIC"** | 6169,30 |  |  |  |
| **SIA "Zelta Rudens Printing”** |  | 8021,00 |  |  |
| **SIA "LGV"** | 4471,76 | 5655,20 |  | 16196,09 |

**Pretendentu finanšu piedāvājumi ar Iepirkumu komisijas labotām aritmētiskām kļūdām, summas EUR (bez PVN):**

|  |  |  |  |  |
| --- | --- | --- | --- | --- |
| **Pretendents** | **Daļas numurs** | | | |
| **1.** | **2.** | **3.** | **4.** |
| **SIA "ZEMGUS LB"** |  | 7625,00 |  |  |
| **SIA "Daiļrade EKSPO"** | 7775,48 |  |  |  |
| **SIA "GEKA"** | 5511,98 |  |  |  |
| **SIA "PREZENTREKLĀMAS AĢENTŪRA"** | 4915,45 | 5787,69 |  |  |
| **AS "Reklāmas un Zīmogu Fabrika"** | 5550,26 | 7486,83 |  |  |
| **SIA "PRO-BALTIC"** | 6169,30 |  |  |  |
| **SIA "Zelta Rudens Printing”** |  | 8021,00 |  |  |
| **SIA "LGV"** | 4477,66\* | 5565,20\* |  | 16042,09\* |

\*Pamatojoties uz Likuma 41.panta devīto daļu, kas nosaka, ja pasūtītājs konstatē aritmētiskas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

Par Iepirkuma 3.daļu nav iesniegts neviens piedāvājums. Iepirkumu komisija, pamatojoties uz Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 229.punktu, nolemj izbeigt Iepirkumu šajā daļā.

**6. Pretendenta piedāvājuma izvēles kritērijs.**

Piedāvājuma izvēles kritērijs Iepirkuma 1., 2. un 3. daļā ir piedāvājums, kas atbilst Nolikumā minētajām prasībām un Tehniskajai specifikācijaiar viszemāko kopējo līgumcenu (kopējo piedāvājuma summu) katrā (Iepirkuma 1., 2. un 3. daļā) Iepirkuma daļā atsevišķi. Piedāvājuma izvēles kritērijs Iepirkuma 4.daļā ir piedāvājums, kas atbilst Nolikumā minētajām prasībām un Tehniskajai specifikācijaiar viszemāko nosacīto līgumcenu. Līgumcenā ir jāiekļauj visi nodokļi (izņemot pievienotās vērtības nodokli (turpmāk – PVN)) un izdevumi, tajā skaitā transporta pakalpojumi, piegādes, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas saistīti ar Iepirkuma priekšmetu īstenošanu noteiktajā termiņā un vietā.

**7. Piedāvājumu iesniegšanas termiņš:** 2017. gada 14.jūlijs, plkst.11.00.

**8. Piedāvājumu atvēršanas vieta, datums un laiks:** Ieslodzījuma vietu pārvalde, Stabu ielā 89, Rīgā, LV-1009, 315.kabinetā, 2017. gada 14.jūlijā, plkst.11.00.

**9. Piedāvājuma vērtēšanas kopsavilkums:**

Pamatojoties un Iepirkumu komisijas 2017.gada 21.novembra vērtēšanas protokolu   
Nr. 2017/45/3 un 2017.gada 15.decembra vērtēšanas protokolu Nr. 2017/45/4, Iepirkumu komisija konstatēja sekojošu pretendentu iesniegto piedāvājumu atbilstību Nolikuma kvalifikācijas prasībām:

|  |  |  |
| --- | --- | --- |
| **Pretendents** | **Nolikuma apakšpunkta Nr.** | |
| **4.1.1.** | **4.1.2.** |
| **SIA "ZEMGUS LB"** | Ir iesniegts/atbilst daļēji | Ir iesniegts/atbilst |
| **SIA "Daiļrade EKSPO"** | Ir iesniegts/atbilst daļēji | Ir iesniegts/atbilst |
| **SIA "GEKA"** | Ir iesniegts/atbilst | Ir iesniegts/atbilst |
| **SIA "PREZENTREKLĀMAS AĢENTŪRA"** | Ir iesniegts/atbilst daļēji | Ir iesniegts/atbilst |
| **AS "Reklāmas un Zīmogu Fabrika"** | Ir iesniegts/atbilst daļēji | Ir iesniegts/atbilst |
| **SIA "PRO-BALTIC"** | Ir iesniegts/atbilst daļēji | Ir iesniegts/atbilst |
| **SIA "Zelta Rudens Printing”** | Ir iesniegts/atbilst daļēji | Ir iesniegts/atbilst |
| **SIA "LGV"** | Ir iesniegts/atbilst daļēji | Ir iesniegts/atbilst |

Saskaņā ar Nolikuma 4.1.1. apakšpunktu pretendentam jāiesniedz apliecinājums, ka pretendents pēdējo 3 (trīs) gadu (2014., 2015. un 2016. gada, kā arī 2017.gadā līdz piedāvājumu iesniegšanas brīdim) laikā ir pieredze vismaz 2 (divu) Iepirkuma priekšmeta daļām, par kuru iesniegts pretendenta piedāvājums, atbilstošu pakalpojumu izpildē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros ir izpildīts tāds pakalpojuma apjoms, kas nav mazāks par Tehniskajā specifikācijā noradīto katrā daļā (apliecinājumā jānorāda līguma apjoms un pakalpojuma saņēmēja kontaktpersonas kontaktinformācija).

SIA “Daiļrade EKSPO”, SIA “PREZENTREKLĀMAS AĢENTŪRA”, AS “Reklāmas un Zīmogu fabrika” un SIA “PRO-BALTIC” piedāvājumos Iepirkuma 1.daļai iesniegtie dokumenti liecina, ka pretendenti ir iesnieguši apliecinājumus, ka tiem ir atbilstoša pieredze. Tomēr iesniegtajos apliecinājumos nav norādīts kāds preču apjoms (poligrāfijas un/vai reprezentācijas materiāli) tika piegādāts saņēmējiem. Līdz ar to Iepirkumu komisija nevar viennozīmīgi secināt par pretendentu atbilstību Nolikuma 4.1.1.apakšpunkta prasībām.

SIA “Zemgus LB”, AS “Reklāmas un Zīmogu fabrika”, SIA “PREZENTREKLĀMAS AĢENTŪRA” un SIA “Zelta Rudens Printing” piedāvājumos Iepirkuma 2.daļai iesniegtie dokumenti liecina, ka pretendenti ir iesnieguši apliecinājumus, ka tiem ir atbilstoša pieredze. Tomēr iesniegtajos apliecinājumos nav norādīts kāds preču apjoms (poligrāfijas un/vai reprezentācijas materiāli) tika piegādāts saņēmējiem. Līdz ar to Iepirkumu komisija nevar viennozīmīgi secināt par pretendentu atbilstību Nolikuma 4.1.1.apakšpunkta prasībām.

SIA “LGV” piedāvājumā 1., 2. un 4.daļai iesniegtajā apliecinājumā par pretendenta pieredzi, tabulā no 7 pakalpojumu saņēmējiem, tabulas 4.pozīcijā - Izglītības un zinātnes ministrija nav norādīta kopējā līgumcena, *euro* bez PVN. Iesniegtajos apliecinājumos nav norādīts kāds preču apjoms (poligrāfijas un/vai reprezentācijas materiāli) tika piegādāts saņēmējiem. Līdz ar to Iepirkumu komisija nevar viennozīmīgi secināt par pretendentu atbilstību Nolikuma 4.1.1.apakšpunkta prasībām.

SIA “GEKA” piedāvājumā Iepirkuma 1.daļai iesniegtie dokumenti liecina, ka pretendents ir iesniedzis apliecinājumu, ka tam ir atbilstoša pieredze. Apliecinājumā norādīts, ka pretendents sniedzis savus pakalpojumus: Rīgas Stradiņa universitāte, Latvijas Investīciju un attīstības aģentūra, Bauskas novada administrācija un Liepājas Universitāte. Apliecinājumā minētā pieredze tiek apstiprināta ar Bauskas novada pašvaldības iestādes “Bauskas novada administrācija” atsauksmi, kurā tiek norādīts, ka SIA “GEKA” ir uzvarējusi tās izsludinātajā iepirkumā Nr. BNA 2017/016 “Suvenīru piegāde”, tiek norādīts, ka ar iepirkuma nosacījumiem var iepazīties Bauskas novada pašvaldības interneta vietnē www.bauska.lv, sadaļā Pašvaldība – Iepirkumi. Pārbaudot iepriekš minēto iepirkumu, Iepirkumu komisija konstatē, ka 2017.gada 29.martā tiks noslēgts Līgums Nr.BNA 2017/016 ar SIA “GEKA” par suvenīru piegādi, kas ietver 1150 gab. zilas tintes pildspalvas ar metāla korpusu, 1000 gab. parastos zīmuļus, krāsainos zīmuļus 50 gab. (12 iepakojumā) un 375 gab. (6 iepakojumā) un 30 zibatmiņas un citu priekšmetu apdruka, kas ir uzskatāmi par atbilstošu pakalpojumu, atbilstošā apjomā. Tāpat ir iesniegta atsauksme no Latvijas Investīciju aģentūras un Liepājas Universitātes par sadarbību, iesniegtajā apliecinājumā ir norādīts, ka ir veikta apdruka 500 keramikas krūzēm un 100 metāla atslēgu piekariņiem.

Saskaņā ar Likuma 41.panta sesto daļu, ja pasūtītājs konstatē, ka iesniegtajos dokumentos ietvertā informācija ir neskaidra vai nepilnīga, tas pieprasa, lai piegādātājs (pretendents) vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu.

Iepirkumu komisija 2017.gada 21.novembrī (vērtēšanas protokols Nr. 2017/45/3) nolēma:

1. Pieprasīt no pretendentiem papildus informāciju:
   1. SIA “Daiļrade EKSPO”, SIA “PREZENTREKLĀMAS AĢENTŪRA”, AS “Reklāmas un Zīmogu fabrika” un SIA “PRO-BALTIC” iesniegt Nolikuma 4.1.1.apakšpunktā minēto apliecinājumu par Iepirkuma 1.daļu;
   2. SIA “Zemgus LB”, AS “Reklāmas un Zīmogu fabrika”, SIA “PREZENTREKLĀMAS AĢENTŪRA” un SIA “Zelta Rudens Printing” iesniegt Nolikuma 4.1.1.apakšpunktā minēto apliecinājumu par Iepirkuma 2.daļu;
   3. SIA “LGV” piedāvājumā 1., 2. un 4.daļai papildus iesniegt un norādīt apliecinājumā par pretendenta pieredzi tabulas 4.pozīcijā - Izglītības un zinātnes ministrija kopējo līgumcenu, *euro* bez PVN. Tāpat iesniegt Nolikuma 4.1.1.apakšpunktā minēto apliecinājumu par Iepirkuma 1., 2. un 4.daļu.
   4. Termiņu papildus informācijas iesniegšanai noteikt saskaņā ar Publisko iepirkumu likuma 41.pantu līdz 2017.gada 28.novembra plkst.13:00.
2. Pamatojoties uz Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 229.punktu izbeigt Iepirkumu 3.daļā.
3. Turpināt piedāvājumu vērtēšanu pēc minētās papildus pieprasītās informācijas saņemšanas.

SIA “Daiļrade EKSPO” iesniedza apliecinājumu 2017.gada 27.novembrī (Pasūtītāja reģ. Nr.: 16432). Iepirkumu komisija norāda, ka pretendenta iesniegtais apliecinājums ir noformēts atbilstoši Nolikuma prasībām un ietver Nolikuma 4.1.1.apakšpunktā minēto apliecinājumu.

SIA “PREZENTREKLĀMAS AĢENTŪRA” līdz augstāk noteiktajam termiņam nav iesniegusi Nolikuma 4.1.1. apakšpunktā minēto apliecinājumu par Iepirkuma 1. un 2.daļu.

AS “Reklāmas un Zīmogu fabrika” iesniedza apliecinājumu 2017.gada 28.novembrī (Pasūtītāja reģ. Nr.: 16607), kurā tika sniegta informācija par izpildīto preču/pakalpojumu apjomu, bet nebija norādīta informācija kādu līgumu ietvaros, pasūtījums ir ticis izpildīts. Līdz ar to tika lūgts iesniegt papildu informāciju. 2017.gada 8.decembrī (Pasūtītāja reģ. Nr.: 17010) tika iesniegts apliecinājums, kas atbilst Nolikuma 4.1.1. apakšpunktā ietvertajām prasībām.

SIA “PRO-BALTIC” iesniedza apliecinājumu 2017.gada 28.novembrī (Pasūtītāja reģ. Nr.: 16506). Iepirkumu komisija norāda, ka pretendenta iesniegtais apliecinājums ir noformēts atbilstoši Nolikuma prasībām un ietver Nolikuma 4.1.1.apakšpunktā minēto apliecinājumu.

SIA “Zemgus LB” iesniedza apliecinājumu 2017.gada 23.novembrī (Pasūtītāja reģ. Nr.: 16375). Iepirkumu komisija konstatēja, ka nepieciešams papildus SIA “Zemgus LB” iesniegtajam apliecinājumam precizēt konkrētu pretendenta sniegtā pakalpojuma apjomu. Apliecinājumā pretendenta atbilstībai Nolikuma 4.1.1.apakšpunkta prasībām, pretendents norādījis līgumu ar Rīgas pašvaldības kultūras iestāžu apvienību, kas noslēgts iepirkuma procedūras RPKIA 2017/07 ietvaros. Iepirkumu komisijai pārbaudot iepriekš minētā iepirkuma Nolikumu, kas pieejams Rīgas domes izglītības, kultūras un sporta departamenta tīmekļa vietnē, sadaļā “Iepirkumi”, tāpat papildus aplūkojot Iepirkuma uzraudzības biroja tīmekļa vietnē iepriekš minētā iepirkuma rezultātus, tika gūts apstiprinājums, ka pretendents atbilst Nolikuma 4.1.1.apakšpunkta prasībām.

SIA “Zelta Rudens Printing” iesniedza apliecinājumu 2017.gada 28.novembrī (Pasūtītāja reģ. Nr.: 16509). Iepirkumu komisija norāda, ka pretendenta iesniegtais apliecinājums ir noformēts atbilstoši Nolikuma prasībām un ietver Nolikuma 4.1.1.apakšpunktā minēto apliecinājumu.

SIA “LGV” daļu no pieprasītās informācijas iesniedza 2017.gada 27.novembrī (Pasūtītāja reģ. Nr.: 16440), bet otru daļu 2017.gada 28.novembrī (Pasūtītāja reģ. Nr.: 16523). Pretendents pirmajā apliecinājumā ir norādījis pasūtītāju līgumcenas, savukārt otrajā iesniegtajā apliecinājumā ir norādīti līgumu apjomi, kas ietver konkrētu piegādāto preču daudzumu. Pretendenta iesniegtajā piedāvājumā dalībai iepirkumā un apliecinājumos, kas tika iesniegti 2017.gada 27. un 28.novembrī tika norādīti atšķirīgi pasūtītāji. 2017.gada 5.decembrī (Pasūtītāja reģ. Nr.: 16823) tika saņemts pieprasītais precizējums iepriekš sniegtajiem apliecinājumiem, kurā savukārt tika konstatētas dažādas kopējās līgumcenas. 2017.gada 6.un 7.decembrī (Pasūtītāja reģ. Nr.: 17012, 17011, 17009 un 17013) tika saņemti skaidrojumi, ka SIA “LGV” vienā gadījumā bija norādījusi nepareizu līgumcenu, savukārt pārējās pozīcijās tika norādīti dažādi līgumi vai pasūtījumi, kas veikti uz vispārīgās vienošanās vai pasūtījuma pavadzīmes pamata. Pamatojoties uz iepriekš minēto, Iepirkuma komisija konstatē, ka pretendents atbilst Nolikuma 4.1.1.apakšpunktā minētajām kvalifikācijas prasībām.

Saskaņā ar Likuma 41.panta septīto daļu, ja pasūtītājs saskaņā ar šā panta sesto daļu ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.

Ņemot vērā iepriekš minēto, Iepirkumu komisija nolēma pretendentu SIA “PREZENTREKLĀMAS AĢENTŪRA” izslēgt no tālākas dalības Iepirkumā, jo tā nav iesniegusi papildus pieprasītos kvalifikācijas dokumentus un līdz ar to Iepirkuma komisija konstatē, ka pretendenta iesniegtā dokumentācija neatbilst Nolikuma 4.1.1.apakšpunkta prasībām.

Pretendentu finanšu piedāvājumus – cenas ar visiem nodokļiem (izņemot PVN) un izdevumiem, ņemot vērā iepriekš minēto:

Uz 1. daļu "Reprezentācijas materiālu iegāde ar apdruku un piegādi" ir iesniegti pieci finanšu piedāvājumi:

|  |  |  |
| --- | --- | --- |
| **N.p.k.** | **Pretendenta nosaukums** | **Līgumcena bez PVN (Izvēles kritērijs)** |
| **1.** | **SIA "Daiļrade EKSPO"** | 7775,48 |
| **2.** | **SIA "GEKA"** | 5511,98 |
| **3.** | **SIA "PRO-BALTIC"** | 6169,30 |
| **4.** | **SIA "LGV"** | 4477,66 |
| **5.** | **AS "Reklāmas un Zīmogu fabrika"** | 5550,26 |

Uz 2. daļu "Informācijas materiālu iespiešana ar piegādi" ir iesniegti četri finanšu piedāvājumi:

|  |  |  |
| --- | --- | --- |
| **N.p.k.** | **Pretendenta nosaukums** | **Līgumcena bez PVN (Izvēles kritērijs)** |
| **1.** | **SIA "ZEMGUS LB"** | 7775,48 |
| **2.** | **SIA "Zelta Rudens Printing”** | 8021,00 |
| **3.** | **SIA "LGV"** | 5565,20 |
| **4.** | **AS "Reklāmas un Zīmogu fabrika"** | 7486,83 |

Uz 4. daļu "Poligrāfijas materiālu izgatavošana ar piegādi Ieslodzījuma vietu pārvaldes vajadzībām" ir iesniegts viens finanšu piedāvājums:

|  |  |  |
| --- | --- | --- |
| **N.p.k.** | **Pretendenta nosaukums** | **Līgumcena bez PVN (Izvēles kritērijs)** |
| **1.** | **SIA "LGV"** | 16042,09 |

Pretendentu SIA "Daiļrade EKSPO", SIA "GEKA", SIA "PRO-BALTIC", SIA "LGV", AS "Reklāmas un Zīmogu fabrika", SIA "ZEMGUS LB" un SIA "Zelta Rudens Printing” iesniegtie piedāvājumi atbilst kvalifikācijas prasībām.

Ņemot vērā, ka Iepirkuma piedāvājuma izvēles kritērijs ir – viszemākā kopējā līgumcena par katru iepirkuma līguma daļu atsevišķi (bez PVN), kas atbilst Iepirkumā minētajām prasībām, līguma slēgšanas tiesības par Iepirkuma 1., 2. un 4.daļu piešķiramas SIA "LGV", reģistrācijas Nr. 40003015900, Elizabetes iela 22, Rīga, LV-1050.

Atbilstoši Ministru kabineta 2017. gada 28. februāra noteikumu Nr. 107 "Iepirkuma procedūru un metu konkursu norises kārtība" 12.2. apakšpunktam, Iepirkumu komisija pārbauda Likuma 42. panta pirmajā daļā noteiktos pretendentu izslēgšanas gadījumus.

Iepirkumu komisija attiecībā uz pretendentu, kuram saskaņā ar Iepirkuma nolikumā noteikto piedāvājumu vērtēšanas kārtību būtu piešķiramas tiesības slēgt Iepirkuma līgumu, pārbauda vai uz to neattiecas Likuma 42.panta pirmajā daļā noteiktie izslēgšanas noteikumi Iepirkumu komisija pārbaudi veic Likuma 42.pantā noteiktajā kārtībā.

Saskaņā ar E-izziņu sistēmas datubāzes saņemto informāciju pretendentam SIA "LGV", reģistrācijas Nr. 40003015900:

– Iepirkuma piedāvājuma iesniegšanas termiņa pēdējā dienā (t.i. 2017.gada 14.jūlijā) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

Saskaņā ar E-izziņu sistēmas datubāzes saņemto informāciju pretendentam SIA "LGV", reģistrācijas Nr. 40003015900:

– lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Ieslodzījuma vietu pārvaldes rīkotā Iepirkuma 1., 2. un 4. daļā uzvarētāju atzīt un līgumslēgšanas tiesības piešķirt SIA "LGV", reģistrācijas Nr. 40003015900, Elizabetes iela 22, Rīga, LV-1050;
2. Saskaņā ar Likuma 37.panta otrās daļas nosacījumiem, informēt visus pretendentus par Iepirkumu komisijas lēmuma 1.punktā norādīto triju darbdienu laikā pēc Iepirkumu komisijas lēmuma pieņemšanas;
3. Saskaņā ar Likuma 29. panta pirmo daļu par Iepirkuma procedūras rezultātiem publicēt informāciju Iepirkumu uzraudzības biroja tīmekļa vietnē 10 (desmit) darbdienu laikā pēc tam, kad noslēgts Iepirkuma līgums.

Sagatavotāja: I.Ūdre